URKIOLA ALUSTIZA (EAJ, 2012-12-28):
Bai, egun on guztioi.
Gaur hemen eztabaidagai dugun lege egitasmo honen inguruan bi aipamen egin nahi nituzke, garbi gelditu beharreko kontuak direla uste baitut.
Alde batetik, 2013ko aurrekontu ekitaldirako araubide berezia ezartzen duela eta, bestetik, araubide berezi hau aurrekontu araubidea dela.
Abiapuntu honetatik abiatuta, aurrekontu araubidearen ikuspegitik, 2013ko aurrekontuen kargura gauzatuko diren aparteko ordainsariei buruzkoa da, hauen ordainketa aurreratzeari buruzkoa, hain zuzen.
Lege egitasmo hau 2013ko aurrekontu ekitaldiari dagokio. Ez du zerikusirik 2012ko ekitaldiarekin.
Ezin ukatu, ordea, 2012. urtean Espainiar Gobernuak eta aurreko Jaurlaritzak hartutako erabakiek, langile publikoengan eragindako ordainsarien murrizketen ondorio dela, nolabait.
Alde batetik, denok dakigun bezala, uztailaren 13ko 20/12 Errege Lege Dekretuak, Aurrekontu Egonkortasuna Bermatzeko eta Leiakortasuna Sustatzeko Neurriei buruzkoa, 2012ko ekitaldian sektore publikoko langileen ordainsariak murriztea eragin duela, hori baita hain zuzen, abenduko aparteko ordainsariak kentzeak suposatzen duena.
Denok dakigu ez dagoela zehazki aparteko ordainsaririk, urteko soldata hainbat alditan ordaintzeko adostasun bat baizik.
Eta bestetik, aurreko Jaurlaritzak, nahiz eta behin baino gehiagotan abenduko aparteko ordainsaria ordaintzeko borondate politikoa publikoki agertu, azkenean atzera egin behar izan zuen eta, Epaitegi Konstituzionalaren erabakia tartean dena, berea izan da erabakia eta berari zegokion.
Baina, esan bezala, guzti hau, 2012ko ekitaldiari dagokio.
Eta honi buruz esan, eta berretsi egin behar dugu Eusko Alderdi Jeltzaleak, beti egin duen bezala, gure Erkidegoko esparru konpetentzialaren defentsan sutsu jarraitzen duela eta, horretarako, legezko argudioak eta baita eskuduntza argudioak dudarik gabe daudela sinisten...
...esparru konpetentzialaren defentsan sutsu jarraitzen duela. Eta horretarako legezko argudioak eta baita eskuduntza argudioak dudarik gabe daudela sinesten duelako, ba gure esparru konpetentziaren defentsan jarraituko du Gobernuak.
Gaurko egitasmo honek, ordea, 2013an bi erabaki hauek langile publikoengan eragin dituzten ondorio ekonomikoak arindu dezakeen proposamen bat dakar. Langile publikoei segurtasun juridiko osoa eskaintzen duen proposamena, hain zuzen.
Erantzun, zenbatek esan izan dute erantzun juridikoa dela gaur hemen ekartzen dena, ez erantzun politikoa, ezta?
Beno ba, ikuspegi juridikotik Gobernuak langileentzako segurtasun juridiko osoa ematen duen proposamen bat ekartzen du. Badago hortik zehar beste proposamen bat, ordea, langileei oso segurtasun juridiko eskasa eskaintzen dien formula bat.
Desde luego, Epaitegi Konstituzionalak errekurritzeko boletu guztiak dituenak eta bere kasuan, gerta daiteke eta tamalki gertatuko litzateke, ba langileek formula horrekin kobratutakoa etorkizunean bueltatu beharra izatea. Ez dut uste langileentzako inongo onurarik denik guzti hau.
Beno, nik galdetuko nioke erantzun juridikoa gutxitu eta erantzun politikoa eskatzen duten horiei, beno ba koherentzi pixka bat eta zein izan den beraien erantzun politikoa gobernatzen duten udal gobernu eta foru aldundi gobernuetan.
Baita, esan izan da, Legebiltzar honetan ez digu formalki ez daukagu horren konstantziarik. Baina baita esan izan da lege proiektu honekin galdutzat ematen dela 14. abenduko, 2012ko 14. ordainsariaren ordainketa.
Hombre, egia esan, irakurrita hortik zehar zein proposamen dabilen, ba nik uste dut proposamen horrekin bai ematen dela, non eskatzen den ordainketa osagarri bat konpentsatzeko abenduko ordainketa ordaintzen ez den paga extra hori konpentsatzeko, ba nik uste dut proposamen horretan bertan ematen dela galdutzat abenduko 14. paga extraren ordainketa, horretan bera. Ordainketa konpesatorio bat eskatzen denean, eskatzen da, precisamente, porque se ha por perdido el pago de la paga extra de diciembre.
Baina beno, hemen esan eta hor proposatzen dena, hortik zehar proposatzen dena, ba 2012ko errekurtsokin ordaintzeko paga extra dela, ezta? Baina beno, hor gogoratu arazi behar da tartean Epaitegi Konstituzionalak sartu duen helegite horretan suspentsioa bat dagoela bitartean. Kreditu horiek erabiltzeko bost hilabete suspentsioa dagoela.
Beraz, ez dut uste proposamen honekin inongo onura inmediatorik dagoenik, ezta?
Baita esan izan da, beno ba, konpetentzi arazo bat dagoela eta baita ba beno gure konpetentzietan sinestu beharra daukagula. Beno, nik uste dut Eusko Alderdi Jeltzaleak, urtetan, 30 urtetan zehar, garbi demostratu du zein eta zeinek sinestu izan duen erkidego honetako konpetentzietan sinestu, borrokatu eta defendatu.
Eta precisamente, horregatik esan dudan bezala, defentsa horretan jarraituko du Epaitegi Konstituzionalan jarritako errekurtsoaren defentsan, gure konpetentziaren defentsan.
Beno, ez dakit nik azkeneko egun hauetan sortu den polemika honetan ez dakit non hartu beharreko, gaur, 2013ko aparteko ordainsarien aurreratzearen inguruko erabaki honen aurrean, zein posizionamendu batzuk, ba ez dakit ba, kamuflatzeko edo desbideratzeko asmorik ote dagoen.
Beraz, kontsumoa suspertu eta langile publikoei onura eta segurantza juridikoa besterik ekartzen ez dion lege egitasmo honek, ba talde guztien babesa jasotzea espero dut, behintzat ez kontrakorik.
Eta ez dut txanda bukatu nahi langile publikoen profesionaltasunari aipamenik egin gabe. Izan ere euskal administrazioa martxan jarri zenetik, gaur arte ezinbesteko protagonistak izan dira eta dira gobernu ezberdinen herri politikak gauzatzeko.
Eta lan eta langile publikoen inguruan erreferentzi negatiboak besterik entzuten ez diren garai hauetan ba errekonozimendu hau sor zaiela uste dugu.
Eta beno, ez dakit hurrengo txanda batean hitza hartzeko aukera izango dudanik, baina beno aprobetxatuko dut txanda hau pertsonalki agur esateko eta beste ardura batzuk Gobernuan hartzera gonbidatu naute eta esan besterik ez ohore bat izan dela hemen zuek guztiekin (...) ihardutea.
Besterik ez.